Publication: Magyar Közlöny
Issue: MK-1999-85 (Year: 1999, Number: 85)
Era: 1990-2004
Section: o) az illetékekről szóló 1990. évi XCIII. törvény
Paragraph Index: 149

(1) A GM EKH a reláció szerinti ország által biztosított éves kontingenskeret figyelembevételével a sorbarendezett cégek közül azon cégek számára, amelyek a sorbarendezés során elérhető maximális pontszám legalább felét megszerezték, automatikusan éves kontingens előirányzatot állapít meg. Az a cég vagy alvállalkozó, amely az 1. § szerinti nemzetközi megállapodás rendelkezéseit megsérti, így különösen, ha a reláció országa szerinti hatóság a céget a kontingentált vállalkozási exportból kizárta, az intézkedés hatálya alatt kontingens előirányzatot nem kaphat. A reláció országa szerinti vállalkozási tevékenységet korlátozó intézkedés hatályának megszűnését követően a cég és alvállalkozó éves kontingens előirányzatának az időarányosan fennmaradó részét veheti igénybe. A következő kontingensévre vonatkozó cégenkénti kontingens előirányzatok meghatározása a felosztható kontingenskeret nagyságának, a cég sorbarendezésben elért helyének, valamint a kontingens előirányzatok meghatározását megelőző két kontingensévben beérkezett teljesítési nyilatkozatok és engedélyállomány szerint megvalósult vállalkozási szerződések figyelembevételével történik. A GM EKH a cégenkénti kontingens előirányzatok meghatározását a reláció szerinti ország hatóságának a következő kontingensévre felosztható kontingenskeret nagyságáról adott hivatalos tájékoztatását követő 30 napon belül elvégzi, és arról a cégeket közvetlenül értesíti.

Source: https://magyarkozlony.hu/hivatalos-lapok/1ab92e517fbe7c76e8f670fadcd7f5317fa224d7/dokumentumok/88b266f906ba85894b70ee750cffda4efd590376/letoltes